**ikt.szám: ……../2021.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2021. december 1- én 18 óra 00 perckor megtartott rendkívüli nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Kolonics Szilvia

Tima Zoltán Ferenc

Tóth Péter

képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**47/2021.(XII.1.) önkormányzati határozat**

Nagyacsád Község Önkormányzatának képviselő-testülete 2021. december 1-i ülésének napirendjét az alábbiak szerint határozza meg:

1. Fix-Pont Önkormányzati Feladatellátó Társulás Társulási Megállapodás Módosítása

Előadó: polgármester

1. Településkép védelmi rendelet módosításának véleményezése

Előadó: polgármester

1. Az önkormányzat vagyonáról, a vagyongazdálkodás és vagyonhasznosítás szabályairól szóló rendelet módosítása

Előadó: polgármester

1. Ingatlan értékesítésre pályázat kiírásra

Előadó: polgármester

1. Piac tervezői díjra szerződés megkötése

Előadó: polgármester

1. Belső ellenőrzési terv jóváhagyása

Előadó: polgármester

1. Vegyes ügyek

Előadó: polgármester

1. Hatósági Ügyek

Előadó: polgármester

**Napirendek tárgyalása:**

**1)Fix-Pont Önkormányzati Feladatellátó Társulás Társulási Megállapodás Módosítása**

**Előadó: polgármester**

Szalóky Nándor polgármester elmondja, hogy Nagyesztergár kilép a társulásból, ezért szükséges a Társulási Megállapodás módosítása.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**48/2021. (XII.1.) önkormányzati határozat**

Nagyacsád Község Önkormányzat Képviselő-testülete jelen határozatával úgy döntött, hogy a FIX-PONT Önkormányzati Feladatellátó Társulás Társulási Megállapodásának módosítását, valamint annak új, egységes szerkezetű Társulási Megállapodását az előterjesztésnek megfelelően elfogadja.

Felelős: polgármester

Határidő:azonnal

**2)Településkép védelmi rendelet módosításának véleményezése**

**Előadó: polgármester**

Szalóky Nándor polgármester ismerteti az előterjesztés tartalmát.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**49/2021. (XII.1.) önkormányzati határozat**

Nagyacsád Község Önkormányzata Képviselő-testülete a településkép védelméről szóló 13/2017. (XII.29.) önkormányzati rendelet módosítására irányuló eljárást megindítja, egyidejűleg a módosításokat tartalmazó rendelet-tervezetet jóváhagyja és partnerségi egyeztetésre bocsátja.

**Határidő:** azonnal

**Felelős:** polgármester

**3)Az önkormányzat vagyonáról, a vagyongazdálkodás és vagyonhasznosítás szabályairól szóló rendelet módosítása**

**Előadó: polgármester**

Szalóky Nándor polgármester elmondja, hogy a 209 hrsz alatt található közösségi ház már nem tölti be funkcióját, a kultúrházban zajlanak a közösségi rendezvények, kihasználatlanul áll. Nagyacsád Község Önkormányzat 9/2013.(VI.27.) önkormányzati rendelet 5.§ (4) bekezdés értelmében a korlátozottan forgalomképes vagyon átminősítése a képviselő-testület hatásköre. (5) bekezdés értelmében a korlátozottan forgalomképes vagyonelemek hasznosítása rendeltetésük sérelmét nem eredményezheti, elidegenítésükre e rendelet keretei között akkor van lehetőség, ha a vagyonelem a közfeladat ellátásához feleslegessé válik vagy megszűnik a közfeladat ellátásának kötelezettsége. A közösségi ház feleslegessé vált, állaga folyamatosan romlik, nagyon sokat kellene költeni a felújításra, nincs értelme megtartani. Az értékesítéshez szükséges volt az ingatlan megosztása, mivel az orvosi rendelővel egy helyrajzi számon szerepelt. A megosztás megtörtént, így már csak át kell minősíteni forgalomképessé a Nagyacsád 209/2 hrsz ingatlant. Az orvosi rendelő marad korlátozottan forgalomképes a 209/1 hrsz alatt.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**16/2021.(XII.2.) önkormányzati rendelete**

Nagyacsád község Önkormányzat Képviselő-testülete úgy döntött, az önkormányzat vagyonáról, a vagyongazdálkodás és vagyonhasznosítás szabályairól szóló 9/2013 (VI.27.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**4)Ingatlan értékesítésre pályázat kiírásra**

**Előadó: polgármester**

Szalóky Nándor polgármester elmondja, hogy a rendelet módosításával értékesíthetővé válik a Nagyacsád 209/2 hrsz alatti ingatlan. Pályázat kiírására van szükség a vagyon rendelet értelmében. Ismereti a pályázati felhívás tartalmát.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**50/2021. (XII.1.) önkormányzati határozat**

Nagyacsád Község Önkormányzata úgy döntött, hogy a Nagyacsád 209/2 hrsz.-ú ingatlant értékesíti nyílt, zárt borítékos eljárás keretében. Nagyacsád Község Önkormányzat Képviselő-testülete megbízza az aljegyzőt a pályázati eljárás lebonyolításával.

**Pályázati Felhívás**

**belterületi ingatlan értékesítésére**

Nagyacsád község Önkormányzata pályázatot hirdet a Nagyacsád 209/2 hrsz-ú ingatlan értékesítésére az alábbi feltételekkel:

1. **Az ingatlan pontos címe:** Nagyacsád 209/2 hrsz
2. **Az ingatlan területe:** 770 m2, hirdetve helyben szokásos módon: hirdetőtáblán, hangosbemondó útján, egyéb felületeken.
3. **Az ingatlan művelési ág megnevezése:** kivett közösségi ház, tűzoltószertár, udvar
4. **Eladási ár minimuma :** 14.000.000.-Ft,

**Kikötések:**

* + Amennyiben a legmagasabb összegű vételárból több azonos összegű ajánlat érkezett, a nagyacsádi lakóhellyel rendelkező pályázó kerül ki nyertesként. Ajánlat és nagyacsádi lakóhely egyezőség esetén sorsolással kerül kiválasztásra a nyertes ajánlat.
  + Minden egyéb esetben ajánlat egyezőség esetén sorsolással kerül kiválasztásra a pályázat nyertese.
  + Ajánlattevő vállalja, hogy az adásvételi szerződés megkötését követően legalább 2 éves időtartamra állandó lakóhelyet létesít.

1. **Az ajánlatnak tartalmaznia kell:**
   * A pályázó nevét és címét
   * Nyilatkozatát arra vonatkozóan, hogy a pályázati feltételeket, kikötéseket elfogadja
   * Nyilatkozatát az ingatlan vételárára vonatkozóan
2. **Az ingatlan megtekintésének időpontja**: Az ingatlan előre egyeztetett időpontban megtekinthető. (tel: 06-30/937-2210)
3. **Benyújtás helye, határideje:**

Az iratokat lezárt, sértetlen borítékban, magyar nyelven kell személyesen (nem postai úton) benyújtani.

**A pályázati ajánlatokat egy név nélküli zárt borítékban**

**2022. január 5-án 12.00 óráig kell benyújtani**

Nagyacsád Község Önkormányzat

**8521 Nagyacsád, Deák u. 1-3.**

A borítékra rá kell írni: 209/2 hrsz ingatlan értékesítése

A lebonyolító lezáratlan vagy sérült borítékot nem vesz át. Kiíró minden, a benyújtási határidőn túl benyújtott pályázatot érvénytelennek nyilvánít.

1. **A pályázatokat tartalmazó zárt borítékok bontása**

A pályázatokat tartalmazó zárt borítékok felbontását a lebonyolító végzi a pályázati felhívásban megjelölt időpontban. A pályázatok felbontásán, a lebonyolító képviselőin kívül a pályázók, illetve meghatalmazottjaik lehetnek jelen. A képviseleti jogosultságot megfelelően (személyi igazolvány, meghatalmazás) igazolni kell.

A pályázók a bontás időpontjáról külön értesítést nem kapnak. A pályázatok felbontásán jelen lévők jelenlétük igazolására jelenléti ívet írnak alá.

A pályázatok felbontásakor a lebonyolító ismerteti a pályázók nevét, lakóhelyét (székhelyét).

A pályázó a fenti adatok ismertetését nem tilthatja meg.

A lebonyolító a pályázatok felbontásáról jegyzőkönyvet készít, amelyet a pályázóknak erre vonatkozó igény esetén átad, illetve megküld.

1. **Bontás ideje:**

**2022. január 5-én 15 órakor kerül sor**

a Nagyacsád Község Önkormányzat

földszinti hivatalos helyiségében

1. **Eredményhirdetés, szerződéskötés**

Az ajánlattevő az ajánlatokat a megajánlott vételi ár és a kikötések alapján értékeli és állapítja meg az eljárás nyertesét.

Az Eladó a pályázat nyertesével adás-vételi szerződést köt. A nyertes pályázó visszalépése esetén az eladó jogosult a pályázati eljárás soron következő helyezettjével adás-vételi szerződést kötni, amennyiben annak ajánlata megfelelő a kiíró számára.

**Eredmény megállapítás, eredményhirdetés ideje:**

**2022. január 12-én 18 órakor kerül sor**

a Nagyacsád Község Önkormányzat

Földszinti hivatalos helyiségében

**Szerződéskötés ideje**: az eredményhirdetéstől számított 15 napon belül.

1. **Egyéb feltételek**:

Nagyascsád Község Önkormányzata fenntartja a jogot arra, hogy a pályázat során ajánlatot tett egyik ajánlattevővel se kössön szerződést és ily módon a pályázatot, akár indoklás nélkül is, eredménytelennek minősítse.

Felelős: polgármester

Határidő:azonnal

**5)Piac tervezői díjra szerződés megkötése**

**Előadó: polgármester**

Szalóky Nándor polgármester elmondja, hogy a piac építése engedélyköteles, ezért szükséges jogosultságokkal rendelkező tervező igénybevétele. Kért 3 db árajánlatot, melyeket ismertet. Javasolja a legalacsonyabb összegű árajánlat elfogadását, mely a Pallér Project 1.209.000.- Ft összegben. A pályázat megírására a Lamaran Pályázati Tanácsadó és Szolgáltató Kft-t bízná meg, megküldte árajánlatát. A pályázat benyújtásának díja 150.000.-+áfa, a sikerdíj az elnyert támogatás 2%-a+áfa, mely a támogatói okirat kibocsátásakor esedékes.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**51/2021. (XII.1.) önkormányzati határozat**

Nagyacsád Község Önkormányzata Képviselő-testülete úgy döntött, hogy

* a piac tervezési munkáinak elvégzésével megbízza a Pallér Project Tervező és Kivitelező Irodát (asz: 15426675-1-19, cím: 8500 Pápa, Ág u. 35.) bruttó 1.209.000.- Ft összegben.
* A pályázat elkészítésére és benyújtására megbízza a Lamaran Pályázati Tanácsadó és Szolgáltató Kft.-t (2521 Csolnok, Borókás u. 6., )

Egyben felhatalmazza a polgármestert a szükséges intézkedések megtételére,

**Határidő:** azonnal

**Felelős:** polgármester

**6)Belső ellenőrzési terv jóváhagyása**

**Előadó: polgármester**

Szalóky Nándor polgármester elmondja, hogy minden évben szükséges a belső ellenőrzési terv jóváhagyása. A Pápakörnyéki Önkormányzatok Feladatellátó Társulása útján kerül ellátásra a feladat. Ismerteti a tervet.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**52/2021. (XII.1.) önkormányzati határozat**

Nagyacsád Község Önkormányzatának képviselő-testülete úgy döntött, hogy Nagyacsád Község Önkormányzat 2022. évi belső ellenőrzési tervét az előterjesztésnek megfelelően elfogadja.

Felelős: aljegyző

Határidő:azonnal

**7)Vegyes ügyek**

**Előadó: polgármester**

Szalóky Nándor polgármester elmondja, hogy a piac pályázathoz szükséges előkészület eljutott abba a fázisba, hogy benyújtásra kerülhessen. Ismerteti a határozati javaslatot.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**53/2021.(XII.1.) önkormányzati határozat**

Nagyacsád Község Önkormányzat Képviselő-testülete úgy döntött, hogy pályázatot nyújt be A vidéki térségek kisméretű infrastruktúrájának és alapvető szolgáltatásainak fejlesztésére, Helyi termékértékesítést szolgáló piacok infrastrukturális és eszközfejlesztése megnevezésű a VP6-7.2.1.1-20 kódszámú pályázatra.

Fejlesztéssel érintett ingatlanok: Nagyacsád, 258/2 hrsz, 260/1 hrsz alatti ingatlanok.

Fejlesztés megnevezése: Piac kialakítása Nagyacsád településen

Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2021. december 1-i nyilvános ülést 19 óra 25 perckor berekeszti és zárt ülés keretében folytatja tovább

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző